दिल्ली में जब्त किए गए 4500 जिंदा कारतूस, 6 लोग गिरफ्तार
देश की राजधानी दिल्ली में 4500 जिंदा कारतूस मिले हैं। गुरुवार को दिल्ली पुलिस स्पेशल सेल की उत्तरी रेंज की टीम ने यह खेप जब्त की है और अवैध हथियारों की तस्करी में शामिल 6 लोगों को गिरफ्तार किया है।
नई दिल्ली: देश की राजधानी दिल्ली में 4500 जिंदा कारतूस मिले हैं। गुरुवार को दिल्ली पुलिस स्पेशल सेल की उत्तरी रेंज की टीम ने यह खेप जब्त की है और अवैध हथियारों की तस्करी में शामिल 6 लोगों को गिरफ्तार किया है। पकड़े गए 6 लोगों में 5 हरियाणा के रहने वाले हैं जबकि एक उत्तर प्रदेश का निवासी है।शुरुआती जानकारी के अनुसार पकड़े गए आरोपी गन हाउस में काम करने वाले लोगों से मिलीभगत करके उनसे जिंदा कारतूस लेते थे और उन्हें बदमाशों तथा गैंग्सटरों को सप्लाई करते थे। शुरुआती जानकारी के अनुसार बदमाशों और गैंग्सटरों को एक कारतूस 150 से 200 रुपए में बेचा जाता था।बता दें कि दिल्ली में इस समय किसान आंदोलन के चलते पुलिस मुस्तैद है क्योंकि खुफियां एजेंसियों ने आंदोलन में हिस्सा ले रहे नेताओं की हत्या का अलर्ट जारी किया हुआ है। ऐसे में जिंदा कारतूसों की बड़ी खेप मिलना चिंता की बात है।